laion/Wikipedia-Exotic huggingface dataset:
פיתונומורפה

פיתונומורפה (שם מדעי: Pythonomorpha) היא קבוצה של קשקשאים בני הקבוצה דמויי קמטן, המכילים את המינים הקרובים לנחשים ובני הקבוצה אופידיה וכן לטאות קדומות כמו המוזאזאוריים והאיגיאלוזוריים. מינים אלה החלו להתפתח במשך אמצע היורה מלפני 170 מיליון שנה והתפצלו מדמויי קמטן אחרים כמו הקמטניים או לטאות הכוח, להם מאפיינים דומים. הם בעלי לסתות ארוכות בעלות שיניים חדות ומעוקלות הניזונים מבשר חי, בעלי כלוב צלעות רחב ובעלי גפיים מנוונות עד שנעלמו לחלוטין אצל הנחשים או התפתחו לסנפירים אצל המוזאזאורים הימיים. בני הקבוצה משתנים בגודלם מהנחשיליים שאורכם כמה סנטימטרים עד לנחשי האנקונדה והפיתון שיכולים להגיע לאורך 8 מטרים. בעבר היו מינים גדולים כמו המוזאזאורוס שהגיע לאורך 18 מטרים ומשקל 20 טון והיה טורף-על מאיים גדול על כל יצורי הים סביבו. עם זאת רוב המינים הגדולים נכחדו עם הכחדת הקרטיקון לפני 66 מיליון שנה. קבוצה Mosasauroidea - נכחדה סוג Mesoleptos סוג Vallecillosaurus משפחה איגיאלוזוריים (Aigialosauridae) משפחה מוסזאוריים (Mosasauridae) קבוצה אופידיומורפה (Ophidiomorpha) משפחה דוליכוזאוריים (Dolichosauridae) - נכחדה קבוצה אופידיה (Ophidia) תת-סדרה נחשים (Serpentes)
טוקסיקופרה

טוקסיקופרה (שם מדעי: Toxicofera; פירוש השם: "אלה שנושאים רעלים") היא קבוצה של קשקשאים הכוללים כיום מיני לטאות ונחשים וכן מיני קשקשאים נכחדים הקרובים לנחשים. הקבוצה הוגדרה ב-2005 בידי ניקולאס וידאל וסטיפן בלייר הדג׳ס, על סמך ניתוחים מולקולריים ומורפולוגים בין מספר מיני לטאות ונחשים. למרות שם הקבוצה, רוב המינים בה, הכוללים מעל 60% מהקשקשאים אינם בעלי בלוטות ארס אלא רק הנחשים הארסיים (או התת-ארסיים) ומיני ההלודרמיים והכוחיים. עם זאת המבנה שלהם דומה יותר מלשאר הקשקשאים. קבוצה זו מחליפה מודלי מיון דומים החל מ-2012, אף שלא כל החוקרים מסכימים על קיומה. בקבוצה זו כלולים כיום 3 קבוצות גדולות: דמויי קמטן (Anguimorpha) דמויי איגואנה (Iguania) אופידיה (Ophidia) - בה הנחשים בקבוצה זו ישנם מעל 4,000 מינים שהחלו להתפתח מהיורה התיכון והם כוללים את הקשקשאים הגדולים ביותר כיום, כולל הלטאה הגדולה ביותר - כוח ענק ואת גדולי הנחשים - אנקונדה כהה ופיתון מרושת. בעבר היו מינים גדולים עוד יותר כמו המוזאזאורוס שהגיע לאורך 18 מטרים ומשקל של 20 טונות. הקבוצה גם כוללת את הזוחלים הימיים היחידים בסדרה זו. תת-סדרה דמויי קמטן (Anguimorpha) קבוצה Neoanguimorpha משפחה הלודרמיים (Helodermatidae) קבוצה דיפלוגלוסה (Diploglossa) משפחה קסנוקזאוריים (Xenosauridae) משפחה קמטני זכוכית (Diploglossidae) משפחה קמטני אמריקה (Anniellidae) משפחה קמטניים (Anguidae) קבוצה Paleoanguimorpha קבוצה Shinisauria משפחה סיניזאוריים (Shinisauridae) על-משפחה דמויי כח (Varanoidea) משפחה כוחיים (Varanidae) משפחה לנתנוטיים (Lanthanotidae) קבוצה פיתונומורפה (Pythonomorpha) קבוצה Mosasauroidea - נכחדה משפחה איגיאלוזוריים (Aigialosauridae) משפחה מוסזאוריים (Mosasauridae) קבוצה אופידיומורפה (Ophidiomorpha) קבוצה אופידיה (Ophidia) תת-סדרה נחשים (Serpentes) תת-סדרה דמויי איגואנה (Iguania) משפחה חרדוניים (Agamidae) משפחה זיקיתיים (Chamaeleonidae) משפחה בסיליסקיים (Corytophanidae) משפחה לטאות קולר (Crotaphytidae) משפחה אנוליסיים (Dactyloidae) משפחה הופלוצרטיים (Hoplocercidae) משפחה איגואניים (Iguanidae) משפחה איגואנות מדגסקר (Opluridae) משפחה לטאות מקרינות (Phrynosomatidae) משפחה פוליצרוטיים (Polychrotidae) משפחה טרופידוריים (Tropiduridae) משפחה לטאות דרווין (Leiosauridae) משפחה לטאות מסולסלות זנב (Leiocephalidae) משפחה ליולמיים (Liolaemidae) מדיה וקבצים בנושא טוקסיקופרה בוויקישיתוף
ג'אקומו ג'אניוטי

ג'אקומו קיטון ג'אניוטי (באנגלית: Giacomo Keaton Gianniotti; נולד ב-19 ביוני 1989) הוא שחקן איטלקי-קנדי. הוא ידוע ממשחקו בסדרת הטלוויזיה האיטלקית "Medicina generale" בשנת 2010 ומתפקיד חוזר בסדרת הטלוויזיה "ממלכה" בשנת 2014, ובתפקיד ד"ר אנדרו דה-לוקה, בסדרת הדרמה הרפואית "האנטומיה של גריי" בשנים 2015-2021. ג'אקומו ג'אניוטי נולד ב-19 ביוני 1989 ברומא, איטליה. הוא היגר עם משפחתו בגיל צעיר לקנדה וגדל בטורונטו. ג'אניוטי מחלק את זמנו בין טורונטו לרומא. הוא משחק בתיאטרון, בקולנוע ובטלוויזיה, קנדיים ואיטלקיים. הוא למד בתיכון לאמנויות קרדינל קרטר בטורונטו. הוא סיים את לימודיו בחוג לתיאטרון של מכללת האמר. הוא גם סיים את התמחותו במשחק במרכז הקולנוע הקנדי של נורמן ג'ואיסון בטורונטו. הניסיון הראשון שלו בסרט היה תפקיד קטן בסרט העלילתי של ג'וליו בייס בהשתתפות שלי וינטרס וויטוריו גסמן, שצולם באולפן הסרטים "צ'ינצ'יטה" ברומא. הוא התארח בפרק בסדרת הטלוויזיה האיטלקית "Medicina Generale" בשנת 2010. הוא הופיע בכמה סדרות טלוויזיה בשנת 2013, כולל "היפה והחיה" ו"קופר" בהן שיחק בשלושה פרקים. ג'אניוטי שיחק תפקיד חוזר כלורד ג'וליאן בעונה הראשונה של הסדרה "ממלכה". הוא שיחק את לסלי גרלנד במשך כמה פרקים בסדרת הטלוויזיה "Murdoch Mysteries" בשנים 2013–2014. הוא כיכב כפרדי בסדרת הטלוויזיה "סלפי" שבוטלה ב-2014, ובהמשך שיחק בסרט הדרמה הטלוויזיוני "החיים הסודיים של מרילין מונרו". בשנת 2015, ג'אניוטי הופיע בסדרה "Backpackers" בתפקיד אנדרו. בשנת 2015 הוא לוהק לתפקיד מתמחה במחלקת כירורגיה בשני הפרקים האחרונים של העונה האחת עשרה של "האנטומיה של גריי". ב־8 בינואר 2016 הוא הוחתם כשחקן בצוות הקבוע של הסדרה בתפקיד המתמחה אנדרו דה-לוקה. ב-25 בנובמבר 2017 התארס ג'אניוטי עם המאפרת ניקול גוסטפסון. הם התחתנו ב-28 באפריל 2019 באיטליה. מדיה וקבצים בנושא ג'אקומו ג'אניוטי בוויקישיתוף ג'אקומו ג'אניוטי, ברשת החברתית פייסבוק ג'אקומו ג'אניוטי, ברשת החברתית אקס (טוויטר) ג'אקומו ג'אניוטי, ברשת החברתית אינסטגרם ג'אקומו ג'אניוטי, במסד הנתונים הקולנועיים IMDb (באנגלית) ג'אקומו ג'אניוטי, באתר AllMovie (באנגלית) ג'אקומו ג'אניוטי, באתר Rotten Tomatoes (באנגלית) ג'אקומו ג'אניוטי, באתר Metacritic (באנגלית) ג'אקומו ג'אניוטי, במסד הנתונים הקולנועיים KinoPoisk (ברוסית) "Giacomo Gianniotti". IMDb. נבדק ב-17 בספטמבר 2015. {{cite web}}: (עזרה) "Giacomo Gianniotti". Twitter. נבדק ב-17 בספטמבר 2015. {{cite web}}: (עזרה) Ausiello, Michael (15 באפריל 2015). "Grey's Anatomy Recruits Reign Hottie Giacomo Gianniotti for Top-Secret Role". TVLine. נבדק ב-17 בספטמבר 2015. {{cite web}}: (עזרה) Gianniotti, Giacomo (6 באוגוסט 2015). "Another day at work with these lovely people #regram @camillaluddington @jpadler @greysabc #greysanatomy #season12". Instagram. נבדק ב-17 בספטמבר 2015. {{cite web}}: (עזרה) Petit, Stephanie (26 בנובמבר 2017). "Lovesick! Grey's Anatomy Actor Giacomo Gianniotti Is Engaged". People. נבדק ב-26 בנובמבר 2017. {{cite news}}: (עזרה)
שיהאב-1

שיהאב-1 (شهاب-1; בפרסית: מטאור-1) הוא טיל בליסטי טקטי, הראשון מסדרת טילי השיהאב האיראניים והטיל הראשון במסגרת תוכנית הטילים האיראנית. הטיל יודע לשאת ראש קרב גדול של כ-1,000 ק"ג חומר נפץ או ראש קרב בלתי קונבנציונלי. הטיל הוא גרסה של הסקאד-B. ההערכה היא כי איראן רכשה 4 משגרי סקאד B וכ-54 טילים מלוב וסוריה בין השנים 1986–1985 במטרה להשתמש בטילים כנגד עיראק בהפצצת בירתה, בגדד, שנמצאת 130 ק״מ מגבול איראן, במסגרת מלחמת איראן עיראק. השימושים הראשונים בטיל היו במהלך חודש מרץ 1985; בשנה זו נורו כ-14 טילי סקאד לעבר יישובים וערים בעיראק. כ-100 טילים נוספים נרכשו מקוריאה הצפונית (שם מכונה הטיל ״הוואסונג 5״) עד שנת 1988. הערכת דוחות המודיעין היא כי במסגרת עסקה זו הוקם מפעל לייצור טילים מסוג סקאד B הנקראים ״שיהאב-1״ באיראן, שהגיעה לכדי יכולת ייצור עצמאית של הטיל בין השנים 1988–1994 בארבעה מתקני ייצור שונים. איראן ביצעה שימוש מבצעי בטילי הסקאד B שרכשה בשנות ה-80 במסגרת מלחמת איראן עיראק כנגד ערים ויישובים בעיראק. מהשיגורים הראשונים במרץ 1985 ועד 1988 שיגרה כ-100 טילים, ביניהם טילי ההוואסונג 5 הקוריאנים עליהם מבוסס השיהאב-1. במהלך שנות ה-90 בוצע שימוש נרחב בטילי השיהאב-1 כנגד מחנות של ארגון המוג'אהדין ח'לק בעיראק. ב-18 באפריל 2001 שוגרו על מחנות הארגון בין 30 ל-60 טילים במטח שערך כשלוש שעות. כיום, על פי הערכות מודיעין, קיימים כ-200 טילי שיהאב-1 בשמישות מבצעית באיראן. במסגרת תרגיל צבאי שערכה ב-2011 הוכיחה כי יש לה יכולת שיגור של מספר טילי שיהאב-1 במטח וכי, בנוסף למשגרים ניידים, קיימים גם משגרים נייחים תת-קרקעיים. במהלך 2014 נחשף מתצלום לווין כי חזבאללה הקים בסיס בעיר הסורית קוסייר ובו מתקנים שנטען כי מאוחסנים בהם טילי שיהאב-1 שנמסרו לארגון מידי משמרות המהפכה באיראן. איראן איראן חזבאללה חזבאללה (בלבנון ובסוריה) שיהאב-2 שיהאב-3 מדיה וקבצים בנושא שיהאב-1 בוויקישיתוף שיהאב 1, באתר FAS (פדרציית המדענים האמריקאית) שיהאב 1, באתר פרויקט Missle Threat, המרכז למחקר בינלאומי ואסטרטגי, 28 בספטמבר 2017 Kugbanggwa Kisul, Sept. 1989, No.127, FBIS-EAS 29 Nov. 1988 יפתח שפיר, הטילים האסטרטגיים של איראן, המכון למחקרי ביטחון לאומי דודי כהן, התרגיל הגדול: איראן שיגרה 14 טילי קרקע-קרקע, באתר ynet, 28 ביוני 2011 רועי קייס וליעד אוסמו, מנהרות וטילים: נחשף בסיס חיזבאללה מחוץ ללבנון, באתר ynet, 8 באפריל 2014
ילדי רב החובל גרנט (סרט)

ילדי רב החובל גרנט (באנגלית: In Search of the Castaways, הופץ במקור בשם ילדי קפטן גרנט) הוא סרט הרפתקאות אמריקאי משנת 1962 בבימויו של רוברט סטיבנסן, עם היילי מילס, מוריס שבלייה, ג'ורג' סנדרס, וילפריד הייד-וייט ומייקל אנדרסון ג'וניור בתפקידים הראשיים. זה הסרט השלישי של היילי מילס מתוך סדרה של שישה סרטים ששיחקה בהפקת חברת וולט דיסני. התסריט מבוסס באופן חופשי על הספר ילדי רב החובל גרנט מאת ז'ול ורן (1867). כדי להתאים את הסרט לכל המשפחה בהתאם לאולפני דיסני, קוצר זמן העלילה, שונו פרטים רבים והוכנסו שירים וקצת רומנטיקה. גלאזגו, 1858, ליאכטה מפוארת של איל הספנות, הלורד גלנרבן (וילפריד הייד-וייט) מצליחים להיכנס בעורמה מרי גרנט (היילי מילס), אחיה רוברט (מייקל אנדרסון ג'וניור) והגאוגרף הצרפתי פרופסור ז'אק פאנאגל (מוריס שבלייה). מרי ורוברט הם ילדיו של רב החובל גרנט שנעלם עם ספינתו "בריטניה" השייכת ללורד. פרופסור פאנאגל מצא בתוך גופת כריש, בקבוק ובו מכתב מגרנט המפרט את מיקומו. הוא חבר לילדים בבקשה מהלורד לשוט עם היאכטה למסע למציאת גרנט הנעלם. בהשפעת בנו ג'ון מסכים הלורד לצאת למסע. לפי הקואורדינטות החלקיות במכתב הם מגיעים לצ'ילה. הם מטפסים על הרי האנדים בעזרת מלווה אינדיאני (אנטוניו צ'יפריאלו), חווים רעידת אדמה, שיטפון, התפרצות וולקנית, מפגש עם יגואר ועוד. בתוך החוויות הקשות האלה, מתפתחת ידידות בין ג'ון למרי. פאנאגל מגיע למסקנה כי טעה וכי יש להמשיך את החיפושים באוסטרליה. הם מגיעים למלבורן, ושם עולה ליאכטה נוכל בשם תומאס איירטון (ג'ורג' סנדרס) שטוען כי קפטן גרנט שבוי בידי המאורים בניו זילנד, וכי כדי לשחרר אותו במהירות בלי כל הביורוקרטיה, הוא יעלה ליאכטה ארגזים עם סחורה כדי להחלפם בגרנט. הלורד מאמין לו ואנשיו של איירטון מעלים את הארגזים ומצטרפים לצוות היאכטה. ג'ון ומרי מגלים שבארגזים יש רובים, ואז משתלטים אנשיו של איירטון על הספינה ומורידים את הלורד, פאנאגל, מרי, רוברט וג'ון, לסירה. הסירה מגיעה לחוף והם נשבים על ידי מאורים קניבלים. הם נזרקים לתא בו נמצא אדם מוזר ומזוקן בשם ביל גיי (וילפריד במברל) שהוא אחד מהניצולים מאונייתו של גרנט. בעזרת פעולות מתוחכמות הם מצליחים לברוח כשהמאורים רודפים אחריהם. הם מגלגלים סלעים וגורמים להתפרצות וולקנית שמבריחה את המאורים. הם מצליחים להגיע בסירה ליאכטה ומשתלטים על איירטון ואנשיו, ואז נפגשים ילדי גרנט עם אביהם. איירטון ואנשיו נכבלים וג'ון ומרי מתחבקים. אתר האינטרנט הרשמי של ילדי רב החובל גרנט (באנגלית) "ילדי רב החובל גרנט", במסד הנתונים הקולנועיים IMDb (באנגלית) "ילדי רב החובל גרנט", באתר נטפליקס "ילדי רב החובל גרנט", באתר AllMovie (באנגלית) "ילדי רב החובל גרנט", באתר Rotten Tomatoes (באנגלית) "ילדי רב החובל גרנט", במסד הנתונים הקולנועיים KinoPoisk (ברוסית) ילדי רב החובל גרנט, באתר TCM קדימון לילדי רב החובל גרנט, באתר יוטיוב מוריס שבליה והיילי מילס - תהנה מזה, באתר יוטיוב היילי מילס - ניצול, באתר יוטיוב פרויקט ירושלים סגל, באתר issuu
שברולט אג'יל

שברולט אג'יל (באנגלית: Chevrolet Agile) היא מכונית סופרמיני קומפקטית, דגם של חטיבת המכוניות שברולט בחברת ג'נרל מוטורס האמריקאית בארגנטינה, אשר יוצרה בין השנים 2009–2016. דגם ה"שברולט אג'יל" יוצר על ידי חברת הבת "General Motors de Argentina" (אנ') של חברת ג'נרל מוטורס. מנוע בנזין שפותח על ידי אופל ויוצר על ידי ג'נרל מוטורס, סדרה "GM Family 1 engine" (אנ'), הזרקת דלק מרובת נקודות אלקטרונית (MPFI) מנוע המופעל באמצעות אתנול 5 דלתות האצ'בק 5 נוסעים מצערת אלקטרונית מתלים: מלפנים: סוג מתלים של MacPherson, אחורי: סוג מתלה מוט מתגלגל בלמים: מלפנים: בלמי דיסק מאווררים, אחורי: בלמי תוף תאוצה בין 0–100 היא 13.9 שניות (מנוע בנזין) דגם הטנדר שברולט מונטנה (דור שני המיוצר משנת 2010) התבסס על דגם "שברולט אג'יל" כריות אוויר קדמיות כפולות בלמים עם ABS וחלוקת בלמים אלקטרונית שלוש נקודות התאמת גובה אינרציה לחגורות אזהרת חגורת בטיחות לנהג עמוד היגוי נשלף אורות אזהרה פנסי ערפל אימובילייזר מנוע מנורת בלימה אזעקת פורץ "LS" "LT" "LTZ" "Effect" שברולט אג'יל שברולט אג'יל, דגם "LS Spirit", שנת 2012 שברולט אג'יל, דגם "LTZ", שנת 2013 שברולט אג'יל, דגם "LT", שנת 2011 שברולט אג'יל, שנת 2011 שברולט אג'יל שברולט אג'יל שברולט 400 שברולט מונטנה מדיה וקבצים בנושא שברולט אג'יל בוויקישיתוף שברולט אג'יל, סרטון באתר יוטיוב היסטורית שברולט בארגנטינה autosdeculto.com.ar/argentinos-chevrolet רשמית: GM מציגה לראשונה את קונספט שברולט GPiX בסאו פאולו Officially Official: GM debuts Chevy GPiX Concept in Sao Paulo [dostęp 2020-09-10]. דלק אתנול - אתנול הוא דלק אלכוהולי המופק בין השאר מגידולי תירס. בארצות הברית התדלוק בתערובת של בנזין ואתנול נפוץ בכ-1,500 תחנות. מנועים שמתודלקים בתערובת זו שונים ממנועי בנזין: אין בהם חלקי אלומיניום, גומי ומגנזיום שעלולים להינזק במגע עם אתנול; בניגוד לבנזין, אתנול מוליך חשמל ולכן משאבת הדלק בכלי רכב אלה חייבת להיות מבודדת "שברולט אג'יל" דגם "lt", שנת 2014 hongliyangzhi.com/chevrolet/chevrolet-agile-lt-2014 "שברולט אג'יל" (ספרדית) autoblog.com.ar/2014/10/17/critica-chevrolet-agile-effect "שברולט אג'יל" gmauthority.com/blog/gm/chevrolet/agile "שברולט אג'יל" autoevolution.com/cars/chevrolet-agile-2009 "שברולט אג'יל" - היסטוריה ודגמים (פורטוגזית) noticiasautomotivas.com.br/chevrolet-agile
עיוורון קשבי

עיוורון קשבי הוא התופעה הקוגניטיבית של אי תפיסת עצמים נראים בהיעדר הפניית קשב עבורם. תופעה זו היא סוג של עיוורון קוגניטיבי, בדומה לעיוורון לשינויים. מחקר ראשון בתחום הראה כי הפניית קשב לגירוי ויזואלי אחד עשוי לגרום לגירוי שני לא להיתפס כלל, על אף שהוא נמצא במרכז שדה הראייה . המסקנה שהסיקו אותם חוקרים היא שאין תפיסה ללא קשב. תופעת העדר תפיסה בהיעדר קשב תוארה במחקרים נוספים. באחד המחקרים הבולטים הוצג בפני נבדקים סרטון וידאו ובו שתי קבוצות של ילדים מתמסרות בשני כדורים. הנבדקים התבקשו לעקוב אחר מספר המסירות באחת הקבוצות. לאחר הצפייה נשאלו הנבדקים האם שמו לב למשהו יוצא דופן בסרטון. כ-50% מהנבדקים לא שמו לב לאדם לבוש בתחפושת גורילה שחצה באיטיות את המסך. בשנת 1997 הוכח כי יכולה להתרחש תפיסה ללא קשב. החוקרים חשפו נבדקים לגירויים ללא הפניית קשב (ברקע של מטלה אחרת), ואף על פי שהנבדקים דיווחו שלא הבחינו בהם, נמצא שהגירויים השפיעו על תשובותיהם במטלה מאוחרת יותר (הנבדקים התבקשו לשפוט מבין שני קווים איזה קו יותר ארוך. הגירויים אליהם 'לא שמו לב' הכילו רמז ויזואלי). הנבדקים בניסוי דיווחו שהם הימרו על התשובות, אך בפועל ביצועם היה טוב בהרבה מניחוש. כלומר, המערכת הקוגניטיבית ידעה לתפוס ולעבד את הגירוי ולהגיב בהתאם, אף על פי שלתהליך לא ניתן קשב ושהוא לא נכנס למודעות. מניסוי זה מתבקשת פרפרזה על מסקנת המחקר המוקדמת יותר - אין תפיסה מודעת ללא קשב. אף על פי שעיוורון קשבי ניכר בתפיסתנו בכל עת, אנו מודעים אליו רק במקרים בהם יש השלכות לכך שלא תפסנו עצמים שהיינו 'אמורים לראות'. דוגמה מצערת היא הקושי של נהגים להבחין בכלי רכב דו-גלגליים. כיוון שרוב הנהגים מכוונים קשבית להבחנה במכוניות, קיימת נטייה שלא להבחין ברוכבי האופנוע והאופניים, מה שגורם לפגיעותם על הכביש. הפרעת קשב, ריכוז והיפראקטיביות מצמוץ קשבי קשיי קשב נועה לימונה, חושבים שאתם רואים הכל? תחשבו שוב, באתר הארץ, 29 בפברואר 2012 אמיר חרש, איך מפספסים גורילה, מתוך גליליאו A. Mack et al. "Perceptual organization and attention", Cognitive Psychology, Oct. 24 (4)1992 pp. 475-501 visual cognition lab, University of Illinois Daniel J Simons & Christopher F Chabris, "Gorillas in our midst: sustaining inattentional blindness for dynamic events", Perception 28, 1999, pp. 1059-1074. Cathlene M Moore & Howard Egeth, "Perception Without Attention: Evidence of Grouping Under Conditions of Inattention", Journal of Experimental Psycology: Human Perception and Performance, 23 (2), 1997, pp. 339-352
הר בירד (רכסי פורד)

הר בירד (באנגלית: Mount Byrd) הוא הר בהרי סארנוף, שברכסי פורד, בארץ מרי בירד, שבאנטארקטיקה. ההר ממוקם 1.6 קילומטרים צפונית מהצקה המזרחי של רכס אסמן. גובהו של ההר 810 מטרים מעל פני הים; והוא ההר ה-4,492 בגובהו באנטארקטיקה. ההר מופה על ידי השירות האנטארקטי של ארצות הברית, אשר חקר את אנטארקטיקה בין השנים 1939–1941, בפיקודו של אדמירל אחורי ריצ'רד בירד. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של ריצ'רד בירד ג'וניור (.Richard E. Byrd, Jr), שהיה בנו של אדמירל בירד. ריצ'רד בירד ג'וניור השתתף במבצע קפיצה לגובה שבמסגרתו נחקרה אנטארקטיקה בעונת המחקר (הקיץ האנטארקטי) 1946–1947. בירד ג'וניור סייע לוועדה המייעצת לשמות אנטארקטיים, בזיהוי האתרים שלהם נתן אביו שמות. הר בירד באתר הסקר הגאולוגי של ארצות הברית הר בירד באתר הגאזט האנטארקטי של ממשלת אוסטרליה הר בירד באתר הגאזט האנטארקטי המשווה SCAR של ממשלת אוסטרליה הר בירד באתר peakery (מרחקים לאתרים סמוכים) מידע גאוגרפי והיסטורי הרי אנטארקטיקה לפי גובהם
הר מריה (מלזיה)

הר מריה (באנגלית: Mount Maria; במלאית: Gunung Maria) הוא הר געש רדום הממוקם במחוז טאוואו, במדינת סבה, שבמלזיה. ההר הוא הר מסוג חרוט וולקני. גובהו של ההר 1,067 מטרים מעל פני הים. ההר נוצר בתקופת הפליסטוקן המאוחרת, כתוצאה מפעילות וולקנית, וזאת יחד עם הרים נוספים בחצי האי סמפורנה. וזאת בדומה להר לוסיה, הממוקם אף הוא בשדה הגעשי של טאוואו. ההרים עשויים מסלע דקיט מתקופת הפלייסטוקן. בדיקות בפסגת ההר הראו כי יש בו פוטנציאל להפקת אנרגיה מתחדשת באמצעות אנרגיה גאותרמית. החל משנת 1979, ההר ממוקם בשטח פארק גבעות טאוואו. בשמורת טבע זו ניתן לבצע טרקים בג'ונגל, במסלולי טיול שפותחו בפארק, המקשרים בין הר מריה להר לוסיה ולהר מגדלנה. • Sanudin Tahir, Baba Musta & Ismail Abd Rahim, Geological heritage features of Tawau volcanic sequence, Sabah, Bulletin of the Geological Society of Malaysia 56 (2010) 79 – 85, doi: 10.7186/bgsm2010012 • Fredolin Javino, Saim Suratman, Zhonghe Pang, Manzoor Ahmed Choudhry, Joeffery Caranto, Manuel Ogena, Ibrahim Amnan, Isotope and Geochemical Investigations on Tawau Hot Springs in Sabah, Malaysia, Proceedings World Geothermal Congress 2010 Bali, Indonesia, 25-29 April 2010 • Peter R. Barnett, Susianto Mandagi, Tasrif Iskander, Zainal Abidin, Andrew Armaladdoss, Ramsey Raad, Exploration and Development of the Tawau Geothermal Project, Malaysia, Proceedings World Geothermal Congress 2015 Melbourne, Australia, 19-25 April 2015 האתר הרשמי של פארק גבעות טאוואו באתר הפארקים של ממשלת סבה פעילות נופש בפארק גבעות טאוואו מפת אזור הר מריה מזג אוויר נוכחי מעודכן בהר מריה תחזית מזג אוויר עדכנית ארוכת טווח עבור הר מריה סטטיסטיקות מזג אוויר ונתוני מזג אוויר היסטוריים עבור הר מריה תיאור פארק טאוואו ראו ב"לקריאה נוספת" במאמר "Geological heritage features of Tawau volcanic sequence, Sabah" לפי מקור אחר גובהו של ההר 1,020 מטרים מעל פני הים לפי מקור אחר גובהו של ההר 1,083 מטרים מעל פני הים ראו ב"לקריאה נוספת" במאמר "Isotope and Geochemical Investigations on Tawau Hot Springs in Sabah, Malaysia"
ויליאם ברדפורד (התובע הכללי)

ויליאם ברדפורד (באנגלית: William Bradford;‏ 14 בספטמבר 1755 – 23 באוגוסט 1795) היה עורך דין ושופט אמריקאי מפילדלפיה שכיהן כתובע הכללי של ארצות הברית בשנים 1794–1795. ויליאם ברדפורד נולד בפילדלפיה לאביו הצייר ויליאם ברדפורד. הוא למד באוניברסיטת פנסילבניה ולאחר מכן באוניברסיטת פרינסטון, שם הוא החל ידידות שנמשכה כל חייו עם ג'יימס מדיסון. הוא סיים את לימודיו ב-1772. עם שובו לפילדלפיה הוא למד משפטים בהדרכתו של אדוארד שיפן. רצף לימודיו נקטע עם פרוץ מלחמת העצמאות של ארצות הברית. ב-1776, כאשר הוקמה המיליציה של פנסילבניה, התנדב ברדפורד לשרת בה. בהמשך אותה שנה התארגנה המיליציה כיחידה ניידת (Flying Camp) בפיקודו של דניאל רוברדו שהיה הקצין הראשון בדרגת בריגדיר גנרל בכוחותיה של פנסילבניה. רוברדו בחר בברדפורד כשלישו האישי ובהמשך קידם אותו לדרגת מייג'ור במטהו. כאשר תמה תקופת שירותו במיליציה, התגייס ברדפורד לצבא הקונטיננטלי כמפקד פלוגה בדרגת קפטן ברגימנט ה-11 של פנסילבניה בפיקודו של ריצ'רד האמפטון. בהמשך השנה השתתף ברדפורד בקרב טרנטון. בעת שהותו במוריסטאון, ניו ג'רזי, הוא מונה ב-10 באפריל 1777 כאחראי הראשי על כינוס הכוחות (muster master-general) וקודם לדרגת לוטננט קולונל. במהלך חניית הצבא בואלי פורג' בחורף 1777–1778, שכן המטה שלו בבית דייוויד האוורד (David Havard House) שבפנסילבניה. בראשית 1779 פרש ברדפורד מן השירות בשל בריאותו הרופפת. בספטמבר אותה שנה התקבל ברדפורד ללשכת עורכי הדין של בית המשפט העליון של פנסילבניה. ב-1780 הוא מונה כתובע הכללי של פנסילבניה ושירת בתפקיד זה עד 1791. ב-1784 הוא נשא לאישה את סוזאן ורגרו בודינוט, בתו היחידה של אליאס בודינוט, הנשיא השני של הקונגרס הקונטיננטלי, חבר בית הנבחרים של ארצות הברית והמנהל של מטבעת ארצות הברית. ב-2 באוגוסט 1791 הוא ייצג את הגנרל ויליאם וסט במה שהיה העתירה הראשונה בפני בית המשפט העליון של ארצות הברית "וסט נגד ברנס" (West v. Barnes), בה הוא הפסיד. בהמשך אותו חודש מונה ברדפורד כשופט בבית המשפט העליון של פנסילבניה, תפקיד בו הוא כיהן שלוש שנים. ב-1793 פנה לברדפורד מושל פנסילבניה תומאס מיפלין וביקש ממנו סיוע בהפחתת השימוש בעונש מוות. הדוח שהוא הגיש לבית המחוקקים של פנסילבניה נשא את הכותרת "חקירה בשאלה עד כמה עונש מוות נחוץ בפנסילבניה". במהלך השינויים שבוצעו בחוק הפלילי של פנסילבניה הופחת השימוש בעונש המוות באופן משמעותי, ומדינות נוספות הלכו בעקבותיה. ב-8 בינואר 1794 מינה הנשיא ג'ורג' וושינגטון את ברדורד כתובע הכללי של ארצות הברית במקומו של אדמונד רנדולף שהתפטר. ויליאם ברדפורד נפטר בעודו מכהן בתפקידו ב-23 באוגוסט 1795. הוא נטמן בחלקת הקבורה של משפחת רעייתו בבית הקברות של הכנסייה האפיסקופלית סנט מרי שבברלינגטון, ניו ג'רזי. בנוסף הוקמה מצבה לזכרו בחלקת הקבורה של משפחתו בבית הקברות לאורל היל שבפילדלפיה. על שמו נקרא מחוז ברדפורד שבפנסילבניה. ויליאם ברדפורד באתר מחלקת המשפטים של ארצות הברית (באנגלית) ויליאם ברדפורד באתר אוניברסיטת פנסילבניה (באנגלית) ויליאם ברדפורד, באתר "Find a Grave" (באנגלית) "National Register of Historic Places Inventory Nomination Form: David Havard House"
ניפון אולפני אנימציה

ניפון אולפני אנימציה (יפנית: 日本アニメーション, ניפון אנימה-סיוסו) הוא אולפן אנימציה וחברת הפקות יפנית אשר נוסדה במקור באפריל 1969. בתחילת הדרך החברה התמקדה ביצירת סדרות אנימה המבוססות על יצירות ספרות מערביות ועל סיפורי אגדות (כגון "הלב", "תום סויר" ו"הרפתקאותיו של פינוקיו"). אחת מהסדרות הראשונות של החברה שזכו להצלחה גדולה היה העיבוד שלהם לרומן השווייצרי הקלאסי "היידי בת ההרים" שזכה לפופולריות עצומה לא רק ביפן אלא גם במדינות שונות ברחבי בעולם. בנוסף להתמקדות שלה בעיבודים טלוויזיוניים לספרות קלאסית החברה גם יצרה לאורך השנים סדרות אנימציה המבוססות על סדרות מאנגה (כמו "בובי" ו"היי בינבה") וכמו גם סדרות עם תוכן מקורי. בנוסף לכך לאורך השנים החברה גם שיתפה פעולה בפיתוח תוכן בשילוב פעולה עם אולפני אנימציה אחרים בתעשייה. מדיה וקבצים בנושא ניפון אולפני אנימציה בוויקישיתוף אתר האינטרנט הרשמי של ניפון אולפני אנימציה ניפון אולפני אנימציה, ברשת החברתית אקס (טוויטר) ניפון אולפני אנימציה, סרטונים בערוץ היוטיוב "日本アニメーション株式会社の企業情報 キャリタス就活2024 新卒・既卒学生向け就職活動・採用情報サイト". נבדק ב-2023-06-21. ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
היקיצה הגדולה

היקיצה הגדולה הוא רומן הביכורים של בני ברבש, שלחם כקצין בחטיבת גולני במלחמת יום הכיפורים ונפצע במהלך קרבות הבלימה והתקפת הנגד הישראלית ברמת הגולן. עלילת הספר מתרחשת לאחר סיום מלחמת יום הכיפורים. אסף הנדלסמן, קצין אג"ם בחטיבת שריון שלחמה ברמת הגולן, נפצע קשה במלחמה ושוכב ללא הכרה בבית־החולים בצפת. מפקד החטיבה, אלוף-משנה אלי הנגבי, יוצא הצנחנים שעבר לשריון לפני המלחמה, נחקר בידי ועדת חקירה, בעקבות תלונה של סגן מפקד החטיבה, שבוחנת מהלכי חטיבתו בקרבות הבלימה ברמת הגולן ובהבקעה לסוריה. ללא עדותו של הנדלסמן לא תוכל הוועדה להגיש את מסקנותיה, והנגבי, קצין אמיץ, נועז ומעוטר, משוכנע שעדות זו תוכיח כי פעל כשורה. על רקע ההמתנה ליקיצתו של הנדלסמן, מתאר הספר באמצעות קפיצות קדימה ואחורה בציר הזמן את ימי הכוננות, את קרבות הבלימה ברמת הגולן, את דיוני וועדת החקירה ואת ניסיונם של הנדלסמן, הנגבי, ענת (זוגתו של הנדלסמן) וקרוביהם להתגבר על טלטלת המלחמה ולאחות את שברי עולמם. הספר עובד לקולנוע בשנת 1991, לסרט זמן אמת בבימויו של אורי ברבש, ובו מגלם אסי דיין את מפקד החטיבה הנגבי. הספר "היקיצה הגדולה", באתר "סימניה" נורית ברצקי, אני לא יודע להתפנק, לעשות כיף, מעריב סופשבוע, ‏ 20 אוקטובר 1989. אביחי בקר, הברבשים חוזרים לצבא, הארץ, ‏ 16.04.1998, כפי שהועלה באתר פרש. בני ברבש, "היקיצה הגדולה", הוצאת כתר, 1982, עמוד 14, "הביא לשריון את האווירה המיוחדת שספג בצנחנים במשך שנים". גל פרל פינקל, כדורסל מנצחים בהגנה, ומלחמה?, באתר זמן ישראל, 16 בנובמבר 2020. בני ברבש, "היקיצה הגדולה", הוצאת כתר, 1982, עמוד 10, "אלוף-משנה אלי הנגבי, קצין ללא דופי, עבר ללא רבב, רצוף מעשי גבורה, עטור ניסיון, למוד קרובת, ארבע פעמים נפצע – פעם אחת קשה – קיבל את עיטור המופת ומספר פעמים צוין לשבח". יניב מגל, ‏בני ברבש: "אני מהדור שהקיז את דמו במלחמת יום כיפור", באתר גלובס, 4 בדצמבר 2014. אדר אבישר, בחושך, מקשיב לקהל, מעריב מוסף פנאי סוכות, ‏ 3 אוקטובר 1990.
תומאס בריי

תומאס ג'וזף "טי. ג'יי." בריי (באנגלית: Thomas Joseph "T. J." Bray; נולד ב-14 ביוני 1992) הוא כדורסלן עבר אמריקאי,ששיחק בעמדות הקלע והרכז. גובהו 1.96 מטרים. בין השנים 2010–2014 למד בריי באוניברסיטת פרינסטון, ושיחק בקבוצת הכדורסל שלה. לאחר שלא נבחר על ידי אף קבוצה בדראפט ה-NBA‏ 2014, שיחק עבור הקבוצות פלקנסטרו טרפאני וג'וניור קזאלה מליגת המשנה האיטלקית. בינואר 2017 הצטרף לקבוצת פיניקס בריסל מליגת העל הבלגית, ובעונה העוקבת עבר לקולוסוס רודוס מליגת העל היוונית. בעונת 2018/2019 שיחק בקבוצת רסטה פכטה מליגת העל הגרמנית. ביולי 2019 חתם על חוזה בקבוצת באיירן מינכן, המשתתפת בליגת העל הגרמנית וביורוליג. בדצמבר 2020 עבר לסרגוסה באסקט. פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.